Lundbergianerne

Lundbergianerne er en retning utskilt fra læstadianismen som oppstod i Sør-Troms. Navnet på bevegelsen kommer fra den svenske predikanten August Lundberg, men opphavet til grupperingen var en annen predikant, den svenske flyttsamen Tomas Paave fra Pajala som kom til området om somrene, og som etter hvert bosatte seg fast på Lavangen.

Utskillelsen oppstod rundt 1910, men det forekom likevel sporadisk samarbeid med andre læstadianske menigheter. Lundbergianerne skilte seg fra læstadianerne ved å ta avstand fra den pietistiske forkynnelsen, og de ble derav også beskyldt for å være løsaktige i forhold til Læstadius sin opprinnelige lære. I starten samarbeidet fraksjonen med lekpredikanten Erik Johnsen, men etter hvert tok også han avstand fra lundbergianerne. På den annen side førte denne forkynnelsen til at forskjellene til statskirken ble mindre.

Dagens lundbergianere har mest kontakt med øst-læstadianske forsamlinger i Sverige.

Referanser

Litteratur 
 Læstadianske prekensamlinger

Læstadianisme
Samisk historie